Diari Oficial de la Generalitat Valenciana


Sumari del DOGV 6234, del 26-03-2010 (2010/3311)

RESOLUCIÓ d'11 de febrer de 2010, del conseller de Medi Ambient, Aigua, Urbanisme i Habitatge i vicepresident tercer del Consell, per la qual s'aprova definitivament el Projecte de Reparcel·lació Voluntària de la Unitat d'Execució UE-1 del sector únic delimitat pel Pla especial modificatiu del Pla general de València per al desenvolupament de la zona d'activitats logístiques.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6234

Data del DOGV
:   26-03-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/3311


Data del document
:   11-02-2010

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * València
    * pla d'urbanisme

RESOLUCIÓ d'11 de febrer de 2010, del conseller de Medi Ambient, Aigua, Urbanisme i Habitatge i vicepresident tercer del Consell, per la qual s'aprova definitivament el Projecte de Reparcel·lació Voluntària de la Unitat d'Execució UE-1 del sector únic delimitat pel Pla especial modificatiu del Pla general de València per al desenvolupament de la zona d'activitats logístiques. [2010/3311]  
Vist l'expedient relatiu al Projecte de Reparcel·lació Voluntària de la Unitat d'Execució UE-1 del sector únic delimitat pel Pla especial modificatiu del Pla general de València per al desenvolupament de la zona d'activitats logístiques (ZAL) del Port de València remés per SEPES, entitat pública empresarial del sòl, i de conformitat amb els següents:   
Antecedents de fet  
Primer. El 14.10.1997 es va subscriure un conveni de cooperació entre el Ministeri de Foment, la Generalitat Valenciana, l'Ajuntament de València i l'Autoritat Portuària amb la finalitat de regular les actuacions necessàries per a la modernització de les infraestructures del Port de València. Les institucions que van subscriure aquest conveni acordaren la creació d'una zona d'activitats logístiques que potenciara el paper de la ciutat de València com a nuc de la xarxa transeuropea de transports. Aquest conveni encomanava la urbanització de la zona d'activitats logístiques a SEPES, Entitat Pública Empresarial del Sòl, i a Valencia Plataforma Intermodal i Logística (VPI).  
Amb posterioritat, i per tal d'iniciar les gestions necessàries per a promoure el desenvolupament de l'actuació urbanística, es va formalitzar un conveni de col·laboració entre la Generalitat Valenciana, l'Ajuntament de València i l'entitat SEPES de data 23.06.1998. Les estipulacions 1ª i 2ª d'aquest ratificaven el caràcter públic de l'actuació, promoguda per la Generalitat Valenciana i executada per SEPES. L'estipulació 3ª preveia com a sistema d'actuació el d'expropiació i designava SEPES l'entitat beneficiària d'aquesta.  
L'expedient de Pla especial modificatiu del Pla general amb expedient d'homologació per al desenvolupament de la zona d'activitats logístiques del Port de València va ser aprovat per Resolució del conseller d'Obres Públiques, Urbanisme i Transports de 23.12.1999.  
La Llei 9/1999, de 30 de desembre, de mesures fiscals, de gestió administrativa i financera, i d'organització de la Generalitat Valenciana declarà en la disposició addicional primera la urgent ocupació dels béns i drets afectats per l'expropiació forçosa com a conseqüència de l'execució de les obres de la zona d'activitats logístiques (ZAL) del Port de València.  
Per Resolució del conseller d'Obres Públiques, Urbanisme i Transports de 10.07.2000 s'incoa expedient d'expropiació forçosa pel procediment individual i d'urgència dels béns i drets inclosos en el Pla especial modificatiu del Pla general de València amb expedient d'homologació per al desenvolupament de la ZAL i es declara SEPES entitat beneficiària d'aquesta.  
El Projecte d'urbanització de la unitat d'execució UE-1 va ser tramitat conjuntament amb el Programa per al desenvolupament d'actuacions integrades, aprovat definitivament per Resolució del conseller d'Obres Públiques, Urbanisme i Transports de data 20.01.2003.  
De conformitat amb el que estipulen els convenis subscrits i esmentats anteriorment, les obres d'urbanització han sigut executades per compte exclusiu de SEPES de conformitat amb el Projecte aprovat, segons consta en l'Acta de recepció de les obres d'urbanització de la unitat d'execució UE-1 de l'actuació industrial de la zona d'activitats logístiques que va ser subscrita amb data 15.11.2005.  
El 17.06.2009 es dicta sentència del Tribunal Suprem, Sala Contenciosa Administrativa, Secció Cinquena (recurs de cassació número 314/2005), per la qual s'anul·la, per ser contrària a l'ordenament jurídic, la Resolució del conseller d'Obres Públiques, Urbanisme i Transports de 23.12.1999, per la qual es va disposar aprovar definitivament el Pla especial modificatiu del Pla general d'ordenació urbana de València amb expedient d'homologació per al desenvolupament de la zona d'activitats logístiques del Port de València. El motiu d'estimació del recurs de cassació és la no-emissió de l'informe del Ministeri de Medi Ambient, Demarcació de Costes, previst en els articles 112 i 117.2 de la Llei 22/1988, de costes, de 28 de juliol, en l'actualitat Ministeri de Medi Ambient i Medi Rural i Marí, Direcció General de Sostenibilitat de la Costa i del Mar.  
Amb data 14.10.2009 s'emet un informe favorable del Ministeri de Medi Ambient i Medi Rural i Marí, Direcció General de Sostenibilitat de la Costa i del Mar, per la qual cosa amb l'emissió d'aquest informe es compleix fefaentment la sentència del Tribunal Suprem, Sala Contenciosa Administrativa, Secció Cinquena (recurs de cassació número 314/2005), de 17.06.2009.  
Per Resolució de 21 de desembre de 2009, del conseller de Medi Ambient, Aigua, Urbanisme i Habitatge i vicepresident tercer del Consell s'aprova definitivament el Pla especial modificatiu del Pla general d'ordenació urbana de València amb expedient d'homologació per al desenvolupament de la zona d'activitats logístiques del Port de València, i es publica la resolució en el Diari Oficial de la Comunitat Valenciana núm. 6182, de 12.01.2010.  
Segon. El 17.11.2009 té entrada en el Registre del Servei Territorial d'Ordenació del Territori de València un escrit de l'Entitat Pública Empresarial del Sòl, SEPES, en el qual s'estableix:  
«S'adjunta i remet còpia autoritzada de l'escriptura de reparcel·lació voluntària dels terrenys integrants de la unitat d'execució UE-1 del Pla especial modificatiu per al desenvolupament de la zona d'activitats logístiques (ZAL) del Port de València, atorgada el 14.07.2009 davant del notari de l'Il·lustre Col·legi de Madrid, Angel Almoguera Gómez, per a la seua tramitació, d'acord amb el que disposa l'article 179 de la Llei 16/2005, de 30 de desembre, urbanística valenciana i legislació concordant.   
Se sol·licita que una vegada el document tinga l'aprovació corresponent siga remés a aquesta entitat juntament amb el preceptiu certificat d'acord aprovatori.»  
El 14.12.2009 l'entitat SEPES presenta en el Servei Territorial de València dues còpies del Projecte de reparcel·lació voluntària en suport digital.  
Tercer. En la memòria del Projecte de reparcel·lació s'estableix que es tramita el Projecte de reparcel·lació voluntària de conformitat amb l'article 179 de la Llei 16/2005, urbanística valenciana, sent l'entitat SEPES la propietària de tots els terrenys que integren la unitat reparcel·lable a excepció d'una superfície de 20.128, 31 m² de domini públic destinat a camins i vies públiques, els quals, de conformitat amb l'article 29.3 del Reial decret legislatiu 2/2008, de 20 de juny, pel qual s'aprova el Text refós de la llei de sòl, es presumeixen de propietat municipal, i s'aplica respecte a aquesta qüestió el que disposen els articles 171 de la Llei 16/2005, urbanística valenciana i 399 del Decret 67/2006, de 19 de maig, pel qual s'aprova el Reglament d'ordenació i gestió territorial i urbanística.  
Quart. Segons consta en el Projecte, l'àmbit a què se circumscriu aquesta proposta reparcel·latòria és coincident, amb l'excepció dels terrenys que ocupen les exclusions relatives al carril bici i a l'accés ferroviari, amb la unitat d'execució UE-1 del sector únic delimitat pel Pla especial modificatiu del Pla general per al desenvolupament de la zona d'activitats logístiques (ZAL) del Port de València. Segons el mesurament topogràfic realitzat una vegada finalitzades les obres d'urbanització, la unitat d'execució UE-1 va resultar tenir una superfície real de 592.104 m², inferior als 637.345 m² del Pla especial aprovat, diferència atribuïble a les necessitats pròpies de l'execució material de les previsions gràfiques inicialment recollides pel planejament aplicable, concretament a les obres d'urbanització de la ZAL i a l'ampliació de les obres de l'accés ferroviari al Port, executades per la Direcció General de Ferrocarrils del Ministeri de Foment per al Projecte de nou accés ferroviari al Port de València i estació de suport a València - Font de Sant Lluís, la reserva de superfície de les quals segons el Pla especial preveia la superfície de 33.105 m² i l'execució material de les quals ha comportat l'ocupació de 71.913, 24 m².  
Cinqué. La unitat reparcel·lable es troba situada al sud-est del nucli urbà del municipi de València, al nord de l'àmbit ordenat pel Pla especial. Està composta al seu torn per cinc subàmbits, el primer de 695 m², el segon de 65.739 m² i el tercer de 102.383 m², situats els tres al marge esquerre de l'autopista del Saler. El quart i el cinqué de 125.713 m² i de 297.574 m² respectivament, es troben situats al marge dret de l'esmentada autopista.  
Sisé. De conformitat amb l'article 179.3 de la Llei 16/2005, urbanística valenciana, el 09.12.2009 insereix en el Diari Oficial de la Comunitat Valenciana, núm. 6161, l'anunci d'informació al públic pel període d'un mes del Projecte de reparcel·lació voluntària de la unitat d'execució UE-1 del sector únic delimitat pel Pla especial modificatiu del Pla general de València, i no s'hi interposen al·legacions durant el període d'exposició al públic.  
Cal fer saber que, en compliment del que disposen l'article 177.1.b) de la Llei 16/2005, urbanística valenciana, article 416.3 i 4 del Decret 67/2006, pel qual s'aprova el Reglament d'ordenació i gestió territorial i urbanística i article 5 del RD 1093/1997, de 4 de juliol, pel qual s'aproven les normes complementàries al Reglament per a l'execució de la Llei hipotecària sobre inscripció en el Registre de la Propietat d'actes de naturalesa urbanística, entre la documentació que es va exposar al públic consta el certificat registral de domini i càrregues emesa pel Registre de la Propietat de València núm. 4.  
Seté. El 15.12.2009 se sol·licita informe a l'Ajuntament de València. Fins a la data no s'ha rebut l'informe.  
Huité. El municipi de València disposa de Pla general aprovat definitivament pel conseller d'Obres Públiques, Urbanisme i Transports de data 28.12.1988.  
Nové. La Comissió Informativa de la Comissió Territorial d'Urbanisme de València, en sessió celebrada el 21 de gener del 2010, per unanimitat, va emetre un informe relatiu al projecte que ens ocupa, complint així el que preceptua l'art. 11 del Decret 162/2007, de 21 de setembre, del Govern Valencià, pel qual s'aprova el Reglament dels òrgans territorials i urbanístics de la Generalitat.  
Deu. En sessió celebrada el 29 de gener del 2010, la Comissió Territorial d'Urbanisme de València va acordar emetre un informe favorable al Projecte de reparcel·lació voluntària de la unitat d'execució UE-1 del sector únic delimitat pel Pla especial modificatiu del Pla general de València per al desenvolupament de la zona d'activitats logístiques (ZAL) del Port de València i elevar el vicepresident tercer i conseller de Medi Ambient, Aigua, Urbanisme i Habitatge l'esmentat Projecte per a l'aprovació definitiva.  
Fonaments de dret  
Primer. La tramitació ha sigut correcta de conformitat amb el que estableix l'article 179 de la Llei 16/2005, urbanística valenciana (d'ara endavant LUV), i l'article 422 del Decret 67/2006, de 19 de maig, pel qual s'aprova el Reglament d'ordenació i gestió territorial i urbanística (d'ara endavant ROGTU), que regulen els projectes de reparcel·lació voluntària.  
La documentació i el contingut del Projecte de reparcel·lació s'ajusten a la normativa continguda en els articles 169 i següents de la LUV, als articles 394 i següents del ROGTU com també al que disposa el RD 1093/1997, de 4 de juliol, pel qual s'aproven les normes complementàries al Reglament per a l'execució de la Llei hipotecària sobre inscripció en el Registre de la Propietat d'actes de naturalesa urbanística.   
Segon. Analitzada la documentació remesa es conclou:  
1. La tramitació de l'expedient reparcel·latori ha sigut correcta, de conformitat amb els articles 179 de la LUV i articles 422 del ROGTU en allò que fa referència a reparcel·lacions voluntàries.  
2. La documentació presentada és suficient per a complir els preceptes legals, d'acord amb el contingut efectiu de reparcel·lació, tal com estableix l'article 175.2 de la LUV.  
3. De conformitat amb l'article 179.2 de la LUV, l'aprovació de la reparcel·lació voluntària produirà tots els efectes previstos en l'article 180 de la LUV.  
Tercer. De conformitat amb el que estableix l'article 128 de la LUV i l'article 275 del ROGTU que regula normes d'aplicació supletòria en la gestió directa, s'estableix que en els aspectes relatius al Projecte de reparcel·lació resultaran d'aplicació els preceptes que regulen la tramitació dels programes de gestió indirecta i la seua execució.   
La Comissió Territorial d'Urbanisme, a proposta del director general d'Urbanisme, és l'òrgan competent per a emetre dictamen sobre l'aprovació d'aquest projecte, en el qual la competència per a l'aprovació definitiva correspon al conseller de Medi Ambient, Aigua, Urbanisme i Habitatge, en relació amb l'article 89 de la Llei urbanística valenciana i els articles 6.e) i 10.a) del Decret 162/2007, de 21 de setembre, del Consell, pel qual s'aprova el Reglament dels òrgans territorials i urbanístics de la Generalitat.  
Vistos els preceptes legals esmentats i la resta de general i pertinent aplicació, resolc:  
Aprovar definitivament el Projecte de reparcel·lació voluntària de la unitat d'execució UE-1 del sector únic delimitat pel Pla especial modificatiu del Pla general de València per al desenvolupament de la zona d'activitats logístiques (ZAL) del Port de València.  
Contra aquesta resolució, que posa fi a la via administrativa, es pot interposar recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació o publicació, de conformitat amb el que preveuen els articles 10 i 46 de la Llei reguladora de la jurisdicció contenciosa administrativa, de 13 de juliol de 1998. Tot això, sense perjudici que els interessats puguen exercir qualsevol altre recurs que estimen oportú.  
València, 11 de febrer de 2010.- El conseller de Medi Ambient, Aigua, Urbanisme i Habitatge i vicepresident tercer del Consell: Juan Gabriel Cotino Ferrer.